Държавен вестник, бр. 51, 2018 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  51
1.1.3.2. Операционните зали се разполагат в 
изолирана, но удобна за комуникации зона на 
клиниката/отделението.
1.1.3.3. Местоположението на залите позволява 
лесно транспортиране към структурата/стаите 
за интензивно лечение и към болничните стаи 
в клиниката/отделението.
1.1.3.4. Препоръчително е една операционна 
зала да се разкрива с разчет за около 400 хирур-
гически операции годишно.
1.1.3.5. Операционната зала разполага с 
пространствени условия, отговаря на здравните 
изисквания, оборудване, инструментариум и ме-
дицински изделия за извършване на съответните 
оперативни процедури.
1.1.4. Операционната зона включва:
1.1.4.1. операционните зали;
1.1.4.2. помещение за подготовка на хирурги-
ческия екип, оборудвано с 2 – 4 мивки с течаща 
топла и студена вода и кранове, задвижвани с 
лакът или фотоклетка, шапки, маски, огледала;
1.1.4.3. помощни помещения: съблекалня за 
мъже и за жени, стая за почивка на персонала, 
складове за инструменти, консумативи, дезин-
фектанти, операционно бельо, помещения за 
стерилизация.
1.2. Оборудване на операционна зала:
1.2.1. операционна маса с аксесоари, необ-
ходими за дейността по урология – броят на 
операционните маси е съобразен с извършваната 
дейност и с правилата за асептика и антисептика;
1.2.2. операционна лампа и аварийно резервно 
осветление;
1.2.3. подвижна допълнителна лампа;
1.2.4. електрокаутер;
1.2.5. анестезиологично оборудване съгласно 
медицински стандарт „Анестезия и интензивно 
лечение“;
1.2.6. бактерицидни лампи за операционните 
зали и помощните помещения;
1.2.7. ендоскопска апаратура – пълен набор 
за зала за трансуретрална хирургия;
1.2.8. ендоскопска операционна маса за зала 
за трансуретрална хирургия;
1.2.9. препоръчително – система за аспира-
ция – централна и допълнителна вакуумна помпа, 
излази за кислород, сгъстен въздух;
1.2.10. препоръчително – рентген с телевизи-
онна установка;
1.2.11. препоръчително – климатична система.
1.3. В операционната зала се поддържат:
1.3.1. хирургически инструментариум, специ-
фичен според вида на извършваните оперативни 
процедури;
1.3.2. хирургически консумативи и превър-
зочни материали.
1.4. Стерилизация и контрол за безопасност:
1.4.1. Стерилизацията на инструментариума 
и материалите е централна, като трябва да има 
възможност и за локална стерилизация.
1.4.2. Използваната апаратура подлежи на 
контрол за изправност и безопасност съобраз-
но техническите правила и предписанията на 
производителя.
1.4.3. Всяка операционна зала се почиства, 
измива и дезинфекцира след всяка операция, 
седмично се извършва основно почистване и 
дезинфекция.
1.4.4. Апаратурата в операционните зали се 
почиства и дезинфекцира ежедневно.
1.4.5. След всяка операция хирургическият 
инструментариум се почиства механично и се 
измива, след което се стерилизира.
1.4.6. В операционната зала се влиза и работи 
със специално облекло и обувки.
1.4.7. Контролът на асептиката и антисепти-
ката в операционната зала се извършва перио-
дично от органите за управление и контрол на 
лечебното заведение и органите на държавния 
здравен контрол.
1.4.8. Достъпът до операционната зала е 
ограничен. Право да влизат имат хирургични-
ят и анестезиологичният екип, пациентите за 
операция, повикани консултанти и други лица, 
подпомагащи оперативния процес.
1.4.9. Потокът на движение на персонала се 
регламентира. След напускане на операционната 
зала персоналът преминава отново през събле-
калнята за подмяна на операционните дрехи и 
обувки.
1.4.10. След приключване на операцията 
пациентът се извежда към болничната стая в 
клиниката/отделението или структурата/стаите 
за интензивно лечение.
1.5. Човешки ресурси:
1.5.1. Минимален брой специалисти – един 
уролог, без изискване за допълнително серти-
фициране.
1.5.2. Минимален брой лекари – двама.
1.5.3. С оглед оказване на качествени здравни 
грижи за пациентите  минималната обезпеченост 
с медицински сестри се определя по реда на 
т. 2.8 от раздел V.В. Специалистите по здравни 
грижи са длъжни да поддържат, повишават и 
разширяват теоретичните си знания и практиче-
ските си умения, необходими за осигуряване на 
качествени здравни грижи чрез продължаващо 
медицинско обучение.
1.5.4. Оперативният/хирургичният екип 
включва: лекар-оператор уролог, който е ръко-
водител на екипа; асистент (асистенти), който 
може да е лекар със специалност „Хирургия“ 
или лекар без специалност, включително спе-
циализиращ лекар (включват се в екипа при 
необходимост); операционна медицинска сестра.
1.6. Организация на работата в клиниката/
отделението по приема на пациенти:
1.6.1. Приемът на пациенти за лечение се 
извършва от лекар и медицинска сестра в при-
емно-консултативен кабинет.
1.6.2. Приемът на пациенти се осъществява 
в планов или спешен порядък.
1.6.3. Постъпващите пациенти се подлагат 
на задължителен санитарно-хигиенен преглед 
и обработка.